Kelly Massey

**Kelly Massey** (født 1985) er en britisk friidrettsutøver som konkurrerer i sprintløp, særlig 400 meter. Hun representerte Storbritannia under EM i friidrett innendørs 2015 i Praha, der hun fikk sølv på 4x400 meter. 

## Idrettskarriere
;2005-2006
Massey konkurrerte i U23-klassen i 2005-2007. Ved British Universities Sports Association (BUSA) Championships innendørs kom hun på 5.-plass på 200 meter, med 25,19 sekunder, Hun kom på 6.-plass på 400 meter ved BUSA Championships utendørs i 2005, og hun kom også på 6.-plass i U23-klassen ved AAA-mesterskapet i friidrett 2005, som ble regnet som det britiske mesterskapet i friidrett. 

I februar 2006 deltok hun ved AAA-mesterskapet (senior) innendørs, men ble slått ut i innledningsheatet. Hun løp 200 meter ved BUSA Championships 2006, der hun kom på 2.-plass, kun slått av Emma Kemp. Hun vant 400 meter ved BUSA Championships utendørs i mai, og kom på 5.-plass i U23-klassen ved AAA-mesterskapet i 2006. Hun deltok også i noen stevner i utlandet, og kom bl.a. på 4.-plass på 400 meter ved alle de tre stevnene Masz International Meeting, Bp. Honvéd Nemzetközi og Masz International Meeting i Ungarn, i månedsskiftet juni/juli 2006. 

;2007-2008
Ved det engelske U23-mesterskapet i friidrett (England Athletics U23 & U20 Championships) vant hun 400 meter, med tiden 53,82 sekunder, drøye sekundet foran Rebecca Sweeney. Hun deltok i seniorklassen ved Midlands-mesterskapet i juni, der hun satte ny personlig rekord på 200 meter med 24,20 sekunder, og kom på 2.-plass bak Ellena Ruddock. Hun deltok også ved Sommeruniversiaden 2007 i Bangkok, der hun deltok på det britiske laget som fikk bronse på 4 x 400 meter stafett. Hun deltok også på 400 meter individuelt, men ble slått ut i semifinalen, der hun fikk 11. beste tid av de 16 som løp semifinalene. 

2008 var hennes første år som senior. Hun deltok ved det britiske mesterskapet i friidrett, som også var OL-uttak (Aviva National Championships inc Olympic Trials), men kom på 5.-plass i sitt innledningsheat med tiden 56,86, og gikk ikke videre til finalen, og ble ikke tatt ut til OL. Hun skulle løpe B-finalen, men stilte ikke til start der. Hun kom på 3.-plass ved Flanders Cup i Belgia, og 5.-plass ved MASZ Honved International i Ungarn. 

;2009-2010
Ved det britiske mesterskapet i 2009 (Aviva World Trials & National Championships) kom hun på 5.-plass på 400 meter. Hun ble dermed ikke med til VM i friidrett 2009. I 2010 kom hun på 4.-plass ved Great Manchester Games og Loughborough International i mai, og hun kom på 3.-plass ved Venizelia 2010 i Hellas. Hun vant 400 meter ved det engelske mesterskapet i 2010 (England Senior Closed Championships), med tiden 53,34. Hun deltok ved Atletica Genève EAP Meeting i juni, der hun kom på 2.-plass, og Flanders Cup i Belgia i august, der hun kom på 3.-plass med ny personlig rekord på 53,11 sekunder. I oktober representerte hun England ved Samveldelekene 2010 i New Delhi. England kom her på 2.-plass på 4 x 400 meter stafett, bak hjemmelaget India. Hun deltok også på 400 meter individuelt, men ble her slått ut i semifinalen. 

;2011-2012
Massey kom på 3.-plass ved Aviva International innendørs i Glasgow i januar 2011, der tyske Wiebke Ullmann vant, og 4.-plass ved Aviva Grand Prix innendørs i februar. Ved det britiske innendørsmesterskapet i februar (Aviva European Trials & UK Championships) kom hun på 2.-plass på 400 meter, bak Kelly Sotherton, men ble kun tatt ut på 4 x 400 meter. Storbritannia fikk sølv på 4 x 400 meter ved EM innendørs, men Massey løp ikke.

I juni 2011 vant hun to internasjonale stevner; International Flanders Athletics Meeting i Belgia og Meeting de Valbonne i Frankrike. Storbrintannia deltok i Super League ved Lag-EM i friidrett 2011 i Stockholm, og Massey deltok her på det britiske stafettlaget som kom på 2.-plass på 4 x 400 meter. Hun deltok ved det britiske utendørsmesterskapet i juli (Aviva World Trials & UK Championships), og etter 4.-plass i sitt innledningsheat måtte hun løpe B-finalen, der hun kom på 5.-plass. Ved Sommeruniversiaden 2011 i Kina ble hun slått ut i semifinalen på 400 meter, med 14. beste tid. På 4 x 400 meter stafett kom Storbritannia på 3.-plass, med Massey på laget, sammen med Charlotte Best, Meghan Beesley og Emily Diamond.

;2012-2013
Ved det britiske universitetsmesterskapet (BUCS Championships) i 2012 kom hun på 2.-plass på 400 meter, bak Eilidh Child. Hun deltok ved Athletica Genève i juni, der hun kom på 2.-plass. Hun deltok også ved det britiske mesterskapet i juni, som også var OL-uttak, men kom på 8.-plass på 400 meter der, og ble ikke tatt ut til OL. Derimot deltok hun ved EM i friidrett 2012 i Helsingfors, både på 400 meter og 4 x 400 meter stafett. På 400 meter ble hun slått ut i kvalifiseringsrunden, med 24. beste tid (54,44), og på 4 x 400 meter kom Storbritannia på 4.-plass. Massey løp her i innledningsheatet, men ikke finalen. Hun stilte til start på 800 meter ved den nasjonale øvelsen på 800 meter ved British Grand Prix i Birmingham, men fullførte ikke løpet. 

Hun sesongåpnet ved Atletissima Namur-stevnet i Belgia i mai 2013, der hun kom på 2.-plass med tiden 54,34, og hun kom på 3.-plass ved Loughborough International. Hun deltok også ved to stevner i Belgia i juni, som endte med 4.-plass ved IFAM-stevnet i Oordegem og 2.-plass ved Meeting International de Nivelles. Hun kom på 4.-plass ved det britiske mesterskapet i juli, cirka et halvt sekund bak Margaret Adeoye som tok bronsen. Den 31. august 2013 satte hun ny personlig rekord på 100 meter ved Hexham Combined Events International, med tiden 11,95. 

;2014-2015
I mai 2014 vant hun 400 meter ved Loughborough International, med ny personlig rekord på 52,29, og deretter vant hun IFAM-stevnet i Belgia. Hun vant også Gouden Spike i Nederland i juli. Ved det britiske mesterskapet i friidrett vant hun 400 meter, og ble tatt ut til EM i friidrett 2014. Der løp det britiske laget inn til bronse på 4 x 400 meter stafett, bak Frankrike og Ukraina. Hun representerte også Storbritannia ved Samveldelekene 2014, der hun kom på 7.-plass på 400 meter, og hun deltok også på det britiske laget som fikk bronse på 4 x 400 meter. Ved Diamond League-stevnet British Grand Prix kom hun på 5.-plass på 400 meter med tiden 51,96, som var ny personlig rekord. 

Ved EM i friidrett innendørs 2015 kom Storbritannia på 2.-plass på 4 x 400 meter stafett, med Massey på laget. Hun representerte Storbritanna i ved IAAF World Relays på Bahamas, der de kom på 3.-plass på 4 x 400 meter. I juni kom hun på 2.-plass på 400 meter ved European Athletics Festival Bydgoszcz, og på 7.-plass ved Athletica Genève. Hun deltok ved det britiske mesterskapet i friidrett 2015, der hun kom på 6.-plass på 400 meter.

## Referanser


## Eksterne lenker
* 
*  Profil hos European Athletics
*  Profil hos The Power of 10
*  Profil hos All-Athletics